《送李宝文还朝》
宋代·吕陶

使华西指主恩深，又见鳌头此镇临。十载星霜皆化日，百城桃李尽秾阴。

层霄自得翱翔路，止水难摇淡静心。全蜀苍黔共倾耳，即闻和气入薰琴。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。